Pulleritsu/Scanpixi spordiblogi: Pullerits: Ausalt ja avameelselt: kui palju maksis Moabi rattaseiklus?
Pullerits: Ausalt ja avameelselt: kui palju maksis Moabi rattaseiklus?
Raha - see huvitab kõiki. Nii mitmedki on küsinud, kui palju veidi üle kolme nädala ehk 23 päeva pikkune rattaekspeditsioon Moabi maksma läks. Ei ole tahtnud oletada ja huupi pakkuda, seetõttu lõin kulud viimaks kokku. Ja lisan siin muudki huvitavat statistikat (vt allpool). Ning selleks, et mitte jääda statistiliselt kuivaks, panin kokku video Moabist veidi eemal, Green Riveri linnakese lähedal aasta tagasi avatud sürreaalse maastikuga Athena rattarajast, mis pakub kontsentreeritult paljut seda, mis Utah' rattaradadel on maastikurattureile pakkuda.
Kuna avaldasin iga päev Postimehes oma seiklustest otseblogi, mis oli täpselt sama, mis ilmus siin blogiski, tekkis nii mõnelgi ettekujutus, et Postimees aitas mu reisi rahastada, seda enam, et mul oli seljas Postimehe kirjadega vormi. Ei, Postimees ei andnud mu reisi jaoks sentigi. Ja ma ei küsinud ka. Sest tegemist oli minu puhkuse- ja erareisiga. Blogi pidasin Postimehele heast tahtest ja isiklikust huvist. Kõik kulud katsin oma taskust.
Juba Moabis, maailma maastikuratturite mekas ja paradiisis viibides, kuulsin korduvalt tõdemust, mis on kokkuvõetav lühikese väljendiga: Moab is quickly getting outpriced for most people. Ehk Moab muutub oma hinnatasemalt paljudele kättesaamatuks. Tõepoolest, kui võrdlen hindu nüüd ja praegu veidi varasematega, on märgata selgeid erinevusi just ööbimiskuludes, mis seotud hinnatõusule tavaliselt kõige kiiremini reageeriva valdkonna, kinnisvaraga. Kolm kevadet tagasi maksin kämpingumajakese ühe öö eest Moabis 35 ja pool dollarit ehk 32,22 eurot. Nüüd maksin samas kohas samasuguse majakese ühe öö eest 59 dollarit ehk 52,91 eurot. Faktid, nagu öeldakse, räägivad iseenda eest.
Vaadake siis fakte!
29. märts: bussisõit Tartu-Tallinn
30. märts: lend Tallinn-Stockholm-Reykjavik-Denver
31. märts: autosõit Denver-Grand Junction-Moab (558,5 km)
31. märts kuni 19. aprill: 19 päeva rattasõitu (lisaks 1 vihmane päev)
19. aprill: autosõit Moab-Green River-Grand Junction
20. aprill: autosõit Grand Junction-Denver; lend Denver-Reykjavik
21. aprill: lend Reykjavik-Stockholm-Tallinn
Autosõit Nissan Rogue’iga kokku 2744 km
Keskmine auto läbisõit päevas 124,7 km
Bensiini kulu 209,3 liitrit (55,3 gallonit)
Keskmine galloni hind 2,72 dollarit (2,43 eurot)
Keskmine liitri hind 0,64 eurot
Kütusele kulus kokku 134,64 eurot (150,43 dollarit)
Keskmine 100 km hind 4,90 eurot (5,48 dollarit)
Auto keskmine kütusekulu 7,63 l / 100 km
Rattaga läbisõit 944,5 km
Päeva keskmine läbisõit rattaga 49,7 km (kokku 19 päeva)
Rattasõitudel veedetud koguaeg 110:40.40 ehk keskmiselt päevas 5:49.30
Rattaga puhas sõiduaeg 75:24.45 ehk keskmiselt 3:58.08 päevas
Keskmine kiirus 12,5 km/h
11 ööd OK RV pargi kämpingumajas Moabis: 582,05 eurot (649,82 dollarit)*
Kämpingumaja ühe öö hind 52,91 eurot (59.07 dollarit)
5 ööd Archview campgroundi kämpingumajas Moabi lähistel: 346,55 eurot (385,56 dollarit)
Kämpingumaja ühe öö hind 69,31 eurot (77,11 dollarit)
3 ööd Monticello motellis Monticello Inn: 212,11 eurot (235,20 dollarit)
Motellitoa ühe öö hind 70,70 eurot (78,40 dollarit)
1 öö Denveri motellis Hometowne Studios: 46,43 eurot (51,88 dollarit)
1 öö Grand Junctioni motellis Knights Inn: 53,71 eurot
1 öö Tallinnas Ülemiste hotellis: 59,50 eurot
Keskmine 1 öö hind (v.a öö lennukis): 59,11 eurot
Toidukulu 23 päevaga 252,27 eurot (281,86 dollarit) ehk päevas keskmiselt 10,97 eurot (12,25 dollarit)
Tänu City Marketi boonuskaardile toidult ja kütuselt kokkuhoid 14,59 dollarit
Lennupiletid (Icelandair ja airBaltic) 594.47 eurot
Autorent (koos kindlustusega) 21 päevaks 637.43 eurot $626.64**
Auto kütusekulu 134.64 eurot $150.43
Ratta transport lennukiga 235.36 eurot
Tervise ja ohtliku spordiala kindlustus 116.19 eurot***
Ööbimine (22 ööd) 1300.35 eurot
Ratta hooldus- ja remonditööd 148.60 eurot $159.23
Toit 252.27 eurot $281.86
Canyonlandsi rahvuspargi pääse 27.06 eurot $30.00****
Esmatarbekaubad 8.46 eurot $9.45
Spordisärgid 19.47 eurot $21.75
GoPro mälukaart (64 GB) 38,92 eurot $43.49
Pesud (auto, ratas, riided) 8.06 eurot $9.00
Kingitused 74.68 eurot
Bussipilet Tallinn-Tartu 10.00 eurot
Kokku 3605,96 eurot
Ainult tingimata tarvilikud kulud: lennupiletid, autorent ja kütus, ratta transport, ööbimine, toit, kindlustus – 3280,71 eurot
*sh 10% korduvkülalise soodustus
**arve suurus dollarites rendiperioodi lõpus väljastatud tšekil, ilmselt ei hõlma ettemaksu 71,07 eurot
***sh aastane reisi- ja tervisekindlustus kahele inimesele reisideks kogu maailmas
****tegelikult ostsin aasta aega kehtiva rahvusparkide pääsme (80 dollarit; 72,15 eurot), millest kasutasin ära 30 dollarit Canyonlandsi rahvusparki pääsemiseks
Foto 1: Priit Pullerits Moabist 30 km kirdes Colorado jõe taustal. Foto autor: Priit Pullerits
Foto 2: Priit Pullerits Falles Peace Officeri rajal Moabist põhjas, taamal Archesi rahvuspark. Foto autor: Priit Pullerits
Foto 3: Priit Pullerits oma rendimajakese ees ja rendiauto kõrval Moabis. Foto autor: Priit Pullerits
Postitas: Priit Pullerits @ 23:43 kommentaare: 18
Padre teab majandusest nii mõndagi. Õppige sitakotid.
Rääkimine hõbe, vaikimine kuld - ütleb majandusest tabavale inimesele, et rikkad on need kes sõnu ei jaga vabalt vasakule ja paremale. Inimene kes aga mõtleb juba majanduslikult ja kaalub sõnu, ei ole vaba, kuigi sõnad on. Käisin Oleviste tornist mägikitse häärberit imetlemas. Juhtumisi jäi pilk sealsetele seintele ja oli näha, et kõik sõnad mida kunstihuvilised eneseväljendamiseks olid sinna teinud, olid maha nühitud ja üle värvitud. Tundus, et oli puhtam vaade ilma nende sõnadeta. Samaz on selge, et sõnad on nii vabad, et neid saab vabalt ruumist eemaldada kui need ei sobi sinna. See vist ongi sõnavabaduse mõte.
Rahu mehed. Kui Padre reisikoti lahti pakib ja veidi puhkab, siis näeme mida ta arvab sõnavabadusest ja faktist et meie siin trennitegemise asemel mokalaata pidasime.
Nüüd kus eksminister on 31keuro võrra tüsedam, peab arutama vaikimise hinda. Spekulatiivselt oletame, et ajakirjanikud on õigel teel. Jääb küsimuseks, et mida kardab lahutatud naine? Kas vabalt sõnade kasutamine valjus, karjuvas või röökivas kõneviisis on koduvägivald? Juhul kui seda tehakse avalikus ruumis, siis peresuhe või töösuhe, eriti kui sinna juurde kuuluvad teadmata tugevusega jala- või käehoobid? Sellised juhtumid kuuluvad arutamisele õiguskaitsevahenditega ainult kannatanu avalduse alusel. Kui kannatanut aga lubatakse mitteformaalsete sidemetega oma rollikastist välja heita ja tagakiusata võimuahelas kõrgetel positsioonidel olevate isikute abil, siis kas keegi kunagi üldse julgeb ametlikus protsessis ilma sisuliselt toimiva tunnistajakaitse süsteemita oma sõnu iitsatada. Vaikimine on sel juhul kuld, sõnade vaba avaldamine aga Delorese tee ristimäele.
Viimane sõna jäägu Padrele. Sest tema oli see kes väntas Moabis treilil mille nimeks The Bloody Cross Of The Man Who Died For Truth.
Me teame et viimane sõna jääb Padrele ning oleme sellega harjunud.
At 21:14, Priit Pullerits said...
Mõtlesin, et tegelikult saab veel hinda alla tuua. Seda juhul, kui ööbida telgis. On Moabi ümbruses metsikuid kohti, kus seda saab teha tasuta, ja kohti, kus seda saab teha umbes 15 dollari eest (selle eest tavaliselt lisaks laud-toolid ja kuivkemps). Aga siis pead arvestama, et pole dušši, pole korralikku kempsu, pole vee võtu võimalust, pole internetti, et blogi pidada ja avaldada ja kodustega suhelda, ja ega saa ka korralikult välja puhata, sest öösiti on kevadel jahe ja ega siiski poolkõval alusel normaalselt taastu. See ei oleks kokkuhoid, vaid enda trööpamine.
Koonerdamine pole puhkus, see on töö.
Mõnikord on pehme parem kui (pool)kõva - telgis magamiseks kasutatakse madratsit.
Hr X, Utah parkides telgiga ööbinu ja väljapuhanu
Diskusioonid sellest mis on parem, kas pehme , poolkõva või siis täitsa kõva, tekitasid minus mõtte, et Hr Pulleritsu kalkulatsioonides ei sisaldunud kulutusi naistele. Hr pullerits, kas Te selgitate noortele meestele, kuidas te nii kaua ilma naiseta hakkama saate? Mina näituseks pean öö jooksul vähemalt paar-kolm korda naist saama, muidu hakkab seeme silmist välja ajama.
You need to see a doctor, mr last one.
Olen ka Utah's ja Arizonas ja Californias telgis ööbinud, küll ja küll. Raha kokkuhoid on suur. Aga kui on võimalus ööbida veidi mugavamas kohas, siis valin selle.
Näete siis mehed. Tuleb väga jõuliselt esile miks hr Pullerits on karja juht ja meie teised vaid anonüümsed tseemendajad.
At 14:04, Uudu, tubli spordimees, aga natuke ohmu said...
To 12:36 . Ma mitte ei mõika, äkki viitsid selgitada?
Sain sellise kommentaari lisatud raja videole:
Nagu teine planeet! Väga sürr tõesti.
Vägev. Aina kättesaamatumaks selline asi mulle praegu muutus. Peaksin 3 aastat kõik muud pere säästud sellisesse eelarvesse saatma (seal juures avariikulutused keelatud) ja kõik teised jääksid pika ninaga koju tööle-kooli.
Loen õhinaga memuaarid jälle läbi ja proovin kodo taga männikus väntamisega ikka tuju üleval hoidma.
Kes väntab kodo männikus kes viib Eesti lipu maailma ja näitab Moabi maasturitele keskmist sõrme enne kui õhuaugu punast kruusa täis puistab.
At 03:20, steve said...
At 18:25, sandy said...